**Suspensjonen av Ruth Kasirye er opphevet.**

Norges Vektløfterforbund har mottatt pressemelding fra advokatfirmaet Bull & Co vedrørende oppheving av suspensjonen av Ruth Kasirye.

Sideinnhold

​NVF har ikke annen informasjon i saken pr. nå, og gjengir derfor pressemeldingen nøyaktig slik vi har mottatt den fra Bull & Co.

**Pressemelding:​**

**Suspensjonen av Kasirye opphevet.**

Norges idrettsforbunds domsutvalg har opphevet ADNs suspensjon av Ruth Kasirye. Kasirye har vært suspendert fra konkurranser og organisert trening siden 06. april 2016. ADNs påtalenemnd unnlot å legge saken frem for ADNs Medisinske fagkomité før de vedtok suspensjon. Det er i strid med ADNs og WADAs regelverk, og suspensjonen var derfor ugyldig.

Kasirye fikk Meldonium som ledd i en medisinsk behandling og har hele veien hevdet at hun skal ha medisinsk fritak og derfor frifinnes. Det er ADNs Medisinske fagkomité som avgjør søknader om medisinsk fritak.

Advokat Morten Justad Johnsen i Bull & Co Advokatfirma er fornøyd med at domsutvalget har gitt Kasirye medhold i at suspensjonen er ugyldig, men mener det er synd at det har gått så lang tid.

- Vi har påpekt denne åpenbare feilen i saksbehandlingen helt siden saken oppstod, men ADN valgte allikevel å suspendere Kasirye. Kasirye har derfor ikke fått behandlet sin fritakssøknad slik hun har krav på, uttaler Justad Johnsen.

Kasirye tar beslutningen til etterretning. Hun skulle etter planen deltatt i EM i Førde i april, som et ledd i forsøket på å kvalifisere seg til OL i Rio, men ble suspendert av ADN.

- Jeg har dokumentert at medikamentet ble gitt meg som ledd i medisinsk behandling til og med 1. januar i år. Jeg er selvsagt glad for at suspensjonsvedtaket er opphevet, men så lenge saken ikke er endelig avgjort er det uaktuelt å delta i konkurranser. Det viktigste for meg er å bli frikjent slik at jeg kan fortsette å være en del av det flotte vektløftermiljøet i Tønsberg, sier Kasirye.

Domsutvalget skal i løpet av høsten ta stilling til ADNs påtalebegjæring mot Kasirye.

- Vi setter vi vår lit til at domsutvalget gjør en grundig vurdering av saken og enten avviser den, eller frifinner Kasirye, avslutter advokat Morten Justad Johnsen.

Meldonium kom på dopinglisten 01. januar 2016.

Kontaktperson: Roger Solheim, Kreab, tlf. 47 9922 6638.

**48 kg Women**

Snatch